[{"text_idx": "#000000", "text": "Rhannwch lyfrau: Wicidestun yn cynnig OCR"}, {"text_idx": "#000001", "text": "Dyma bwt i gofnodi bod Wicidestun bellach yn cynnig OCR yn ei ryngwyneb trwy Tesseract JS \u2013 ers cwpl o flynyddoedd mae\u2019n debyg."}, {"text_idx": "#000002", "text": "Mewn geiriau eraill mae modd sganio a rhannu llyfrau ar y wefan, a cheisio trosi\u2019r delweddau i ffurf testun ar y wefan ei hun gyda system adnabod nodau gweledol. Cyn hyn roedd angen ffeindio ffordd o adnodau y nodau eich hun felly mae cynnig botwm yn symleiddio\u2019r broses."}, {"text_idx": "#000003", "text": "A dweud y gwir dw i heb edrych at y wefan Wicidestun Gymraeg ers tro. Efallai bod eisiau mwy o lyfrau cyn i\u2019r wefan gyrraedd mas critigol."}, {"text_idx": "#000004", "text": "Mae chwiliadau yn amlygu rhai adnoddau a rhai diffygion. Er enghraifft mae cerddi Dafydd ap Gwilym yna, ychydig o gerddi Gwerful Mechain, rhai Iolo Goch. Dyma\u2019r barddoniaeth i gyd o\u2019r Gododdin ymlaen."}, {"text_idx": "#000005", "text": "Ond does dim Ellis Wynne eto ac does dim Emrys ap Iwan eto i enwi ond dau. Mae rhain yn enghreifftiau o awduron sydd \u2018angen\u2019 bod ar gael. Wrth gwrs mae\u2019n cymryd amser sylweddol i sganio llyfr yn ei gyfanrwydd."}, {"text_idx": "#000006", "text": "Mae\u2019r Llyfrgell Genedlaethol wedi gwneud llawer iawn o ddigido llyfrau o bob math, ond dw i ddim yn ymwybodol o brosiect gan unrhyw sefydliad i rannu llyfrau ar Wicidestun yn benodol."}, {"text_idx": "#000007", "text": "Yn bennaf ar y wefan fe gewch chi lyfrau sydd yn y parth cyhoeddus achos maen nhw allan o hawlfraint \u2013 ond mae rhai eithriadau o bethau mwy diweddar sydd o dan drwyddedau agored."}, {"text_idx": "#000009", "text": "Bellach os ydych chi\u2019n chwilio am \u201cJohn Thomas Lerpwl\u201d ar Wicipedia mae dolen i\u2019r llyfr ar Wicidestun yn ymddangos. Mewn ychydig bach o amser bydd peiriannau chwilio fel Google yn cynnig y llyfr fel canlyniad \u2013 cofiwch fod llwythi o dermau yn y testun yn ogystal a\u0302\u2019r teitl ac awdur."}, {"text_idx": "#000010", "text": "Dyma dudalen am y system Tesseract sydd hefyd yn cyfeirio at y ffeiliau data Cymraeg mae\u2019r system yn eu defnyddio. Mewn theori mae modd diweddaru\u2019r ffeiliau i gael canlyniadau gwell."}, {"text_idx": "#000011", "text": "Wrth gwrs os oes unrhyw lyfr sydd wedi ei ddigido i destun yn barod mae modd rhannu\u2019r testun yn syth heb yr angen i ddefnyddio Tesseract."}, {"text_idx": "#000014", "text": "Yn o\u0302l erthygl Steven Melendez mewn Fast Company mae hi\u2019n hawdd gwneud cais i weld llyfr llawn ar Google Books mewn achos lle mae\u2019r llyfr yn y parth cyhoeddus, ac mae Google yn darparu ffurflen."}, {"text_idx": "#000015", "text": "Wrth gwrs edrychais i weld ambell i lyfr Cymraeg i weld os oes cyfle i gynyddu\u2019r nifer o lyfrau sydd ar gael yn eu cyfanrwydd ar y we, fel arbrawf."}, {"text_idx": "#000016", "text": "Er enghraifft mae sawl llyfr gan William Owen Pughe ond maen nhw i weld ar gael eisoes."}, {"text_idx": "#000017", "text": "Dw i\u2019n cymryd bod y statws yn glir i systemau Google Books mewn achosion lle mae\u2019r awdur wedi marw dros 70 mlynedd yn o\u0302l (y cyfnod hawlfraint)."}, {"text_idx": "#000018", "text": "Nodwch fod Melendez yn defnyddio enghraifft o gofnod gwrandawiad llywodraeth o 1965 yn yr UDA."}, {"text_idx": "#000019", "text": "Ffeindiais i ddim byd a oedd angen gwneud cais i\u2019w ryddhau ond byddwn i\u2019n chwilfrydig i weld os ydych chi\u2019n gallu ffeindio un."}, {"text_idx": "#000021", "text": "Ie, mwydro. Dyma beth mae Rhodri ap Dyfrig a finnau yn wneud yn ein sgwrs am Steddfod, cyfryngau digidol a\u2019r Gymraeg, sef yr un sgwrs yr ydym ni\u2019n cynnal pob tro sydd yn wahanol pob tro. Tro yma, am ryw reswm mae\u2019r golygydd gwadd Lly\u0302r Gwyn Lewis wedi derbyn ein testun ar negeseua sydyn fel erthygl i Tu Chwith 39."}, {"text_idx": "#000022", "text": "Mae\u2019r lleill wedi gwneud cyfraniadau \u2018go iawn\u2019 dw i\u2019n credu. Felly os dwyt ti ddim yn hoffi ein peth ni (sydd yn hollol, hollol bosib ac mae modd anfon cwynion at @llyrgwyn a @tuchwith) mae llwyth o ddifyrrwch, llenyddiaeth a phethau eraill."}, {"text_idx": "#000023", "text": "Pryna Tu Chwith rhifyn Eisteddfod."}, {"text_idx": "#000024", "text": "Dere i\u2019r digwyddiad ar y maes eleni am 12:30YH ar ddydd Sadwrn y 10fed o Awst yng Nghaffi Maes B yn 2013! Mae digwyddiad Facebook."}, {"text_idx": "#000025", "text": "Dw i wrthi\u2019n darllen mwy am ddwyreinioldeb ac Edward W. Sai\u0308d ar o\u0302l i mi ddychwelyd o Balesteina."}, {"text_idx": "#000026", "text": "Mae gyda fi llwyth o fideo amrwd o bob math o\u2019r Lan Orllewinol gan gynnwys Bethlehem, Hebron, Nablus (yn y llun) a Ramallah ac ychydig o Ddwyrain Jerusalem. Er fy mod i ddim yn ystyried fy hun fel cre\u0308uwr ffilm go iawn (fel Greg Bevan), dw i eisiau trio adrodd fy mhrofiadau."}, {"text_idx": "#000027", "text": "Hyd yn oed os fydd dim ond 50 o bobl yn ei gwylio mae\u2019n teimlo yn anoddach o ran maint a phwnc na\u2019r siop sglods yng Nghas-Gwent. Mae\u2019r holl peth yn teimlo fel cyfrifoldeb. Efallai yn yr is-ymwybod dw i eisiau osgoi unrhyw fath o ddwyreinioldeb yn y ffilm!"}, {"text_idx": "#000028", "text": "O\u2019n i\u2019n ymwybodol o\u2019r angen i ofyn yn ofalus am ganiatadau i gynrychioli unigolion. Mae lle yn y fideo i bethau difyr yn ogystal ag adroddiadau am y meddiannaeth a gwahaniaethu ethnig gan y wladwriaeth."}, {"text_idx": "#000029", "text": "Mae rhywbeth diddorol iawn yn digwydd yn ystod prosiect golygu fideo. Mae angen canfod y clipiau arwyddocaol yn gyntaf. Wedyn dw i\u2019n sylwi ar bethau mewn ffordd gwahanol. Hynny yw, dw i\u2019n datblygu dealltwriaeth gwell o sefyllfaoedd a pherthnasau rhwng pobl. Dw i\u2019n siwr bod rhywun wedi ysgrifennu testun academaidd amdano fe."}, {"text_idx": "#000032", "text": "Heno dw i wedi cael cip arall ar y llyfr Martin Luther King gan T.J. Davies y cyhoeddiwyd yn 1969."}, {"text_idx": "#000033", "text": "Mae darn sylweddol am y dull di-drais o brotestio. O\u2019n i ddim o gwmpas yn \u201969 ond mae\u2019n debyg y darllenodd aelodau Cymdeithas yr Iaith Gymraeg y geiriau hyn gyda diddordeb ar y pryd."}, {"text_idx": "#000034", "text": "Does bron neb yn gallu cael gafael y llyfr yma. Mae prinder o gyfleoedd i\u2019w ddarganfod. Does neb yn wneud arian neu dderbyn clod am y gwaith \u2013 does neb wedi gwneud yr ymdrech i\u2019w rhyddhau eto gan gynnwys e-lyfr neu fersiwn digidol."}, {"text_idx": "#000035", "text": "Mae\u2019r llyfr bron yn anweledig! Dw i wedi gwneud pwyntiau tebyg o\u2019r blaen, e.e. Afal Drwg Adda ond dw i\u2019n dweud eto."}, {"text_idx": "#000036", "text": "Os wyt ti eisiau darllen mwy o\u2019r llyfr hwn gadewch sylw isod achos dw i\u2019n gallu rhannu\u2019r llyfr gyda chi os oes digon o alw. Dw i\u2019n meddwl bod hynny yn hollol iawn heblaw os oes problem gydag unrhyw un."}, {"text_idx": "#000037", "text": "Dyma lyfr yn Gymraeg sydd yn delio gyda phwnc sydd ddim yn Gymreig o reidrwydd. O ran llyfrau newydd fyddai llyfr o\u2019i fath yn cael ei gomisiynu yn Gymraeg y dyddiau hyn? Hoffwn i weld ehangiad yn y math o bynciau sy\u2019n cael triniaeth yn Gymraeg ym mhob cyfrwng o lyfrau i\u2019r we i deledu, ydw i\u2019n cynrychioli y rhan fwyaf o bobl? Mae nifer o lyfrau sydd yn eithriadol ond dw i ddim mor siwr os fyddai\u2019r Cyngor Llyfrau, \u2019diwydiant\u2019 llyfrau Cymraeg \u2013 a darllenwyr eraill \u2013 yn fodlon derbyn pethau o\u2019i fath yn anffodus. Beth mae pobl yn meddwl?"}, {"text_idx": "#000038", "text": "Lefi Gruffudd, Amazon a\u2019r dewis amgen"}, {"text_idx": "#000040", "text": "Yn ystod y flwyddyn diwethaf mae\u2019r Lolfa a chyfryngau Cymraeg wedi rhoi cyhoeddusrwydd i\u2019r un darparwr e-lyfrau sawl gwaith. Gweler: sawl stori Golwg 360 ers 2011 a chofnod mis yma ar blog newydd Y Lolfa. Roedd erthygl yn gylchgrawn Lol eleni hefyd am Dafydd El a\u2019i Kindle am ddim."}, {"text_idx": "#000041", "text": "Mae\u2019r dyfodol dosbarthiad e-lyfrau yn bwysig iawn i ddyfodol Cymru, gan gynnwys busnesau Cymraeg, addysg Cymraeg, diwylliant, democratiaeth a mwy. Mae\u2019r rhyddid i ddosbarthu meddyliau yn y fantol hyd yn oed. Dyma pam dw i\u2019n cytuno gyda lot o bwyntiau Lefi ar y cyfan. Rydyn ni wedi trafod pynciau tebyg wyneb i wyneb unwaith neu dwywaith. Ein casgliad, yn fras, oedd: mae Amazon yn mynd i ennill lot o\u2019r farchnad e-lyfrau. Ond does dim eisiau helpu nhw."}, {"text_idx": "#000042", "text": "Mae\u2019r rhan fwyaf o\u2019r erthygl heddiw yn siarad am Amazon gyda so\u0302n bach ar y diwedd am opsiynau eraill, y Nook a\u2019r Kobo. Byddai rhyw fath o ymgyrchu yn syniad da, gan gynnwys ymgyrchu yn erbyn Amazon. Ond Y Lolfa ydy cwmni \u2013 yn bennaf dw i eisiau gweld rhyw fath o ymgyrch marchnata i awgrymu beth ddylen ni wneud fel darllenwyr Cymraeg y Nadolig yma. Dyma beth sydd ar goll."}, {"text_idx": "#000043", "text": "Yn ogystal a\u0302 fy nghasgliad o lyfrau printiedig, dw i\u2019n bwriadu prynu dyfais e-ddarllenydd rhywbryd. Mae pobl eraill yn yr un sefyllfa. Does dim clem gyda fi eto pa un i\u2019w ddewis heblaw dw i\u2019n sicr dw i ddim eisiau unrhyw beth Amazon."}, {"text_idx": "#000044", "text": "Wel, pwy sydd yn mynd i werthu dyfais i fi? Tasai\u2019r Lolfa neu unrhyw gyhoeddwr yng Nghymru, er enghraifft, yn argymell dyfais \u2018Cyfeillgar i\u2019r Gymraeg\u2019 neu hyd yn oed cynnig dyfais ar werth byddwn i\u2019n cymryd y cynnig o ddifrif. Dw i\u2019n gallu dychmygu\u2019r logo ar y sticeri nawr: Cyfeillgar i\u2019r Gymraeg, y dewis amgen sydd angen. (Dw i wedi trafod cyfleoedd eraill i gyhoeddwyr.)"}, {"text_idx": "#000045", "text": "Mae\u2019r cyhoeddwyr yng Nghymru, gyda help newyddion, blogiau a sefydliadau Cymraeg, mewn lle da i ddangos \u2018ecosystem\u2019 amgen i ni. Nook neu Kobo neu Sony? Neu rhywbeth arall?"}, {"text_idx": "#000046", "text": "O\u2019r we i\u2019r teledu a llyfrau"}, {"text_idx": "#000047", "text": "Cefais i sgwrs da heddiw gyda Nwdls am bob math o beth gan gynnwys pethau sydd yn symud o flogiau i lyfrau fel Stuff White People Like (a Sleeveface...)."}, {"text_idx": "#000048", "text": "Y cwestiwn oedd, beth yw\u2019r pethau diwylliannol Cymraeg sydd wedi dechrau ar y we ar blogiau, YouTube, Flickr ayyb ac wedi symud i deledu, llyfrau ac ati i fod ar gyfryngau \u2018traddodiadol\u2019?"}, {"text_idx": "#000049", "text": "Sgymraeg gan ffotograffwyr amrywiol (hanes Scymraeg/Sgymraeg \u2013 taith o\u2019r byd corfforol i\u2019r we i llyfr corfforol trwy\u2019r Lolfa)\nPaned a Chacen \u2013 Y Llyfr gan Elliw Gwawr, trwy\u2019r Lolfa\nMae blog Lowri Haf Cooke yn ffynnu ac yn sail i lyfr gerllaw yn Gymraeg am Gaerdydd trwy Gomer (er bod y blog yn rhan o gynllun Lowri o\u2019r dechrau fel teclyn ymchwilio/datblygu)\nOes llyfrau Cymraeg eraill sydd yn seiliedig ar bethau gwe?"}, {"text_idx": "#000050", "text": "Fel mae\u2019n digwydd, heno dw i wedi bod yn pori S4C Clic a newydd gweld pobol o YouTube! Sef:"}, {"text_idx": "#000051", "text": "Lly\u0302r Mental a se\u0302r eraill y we ar Gwefreiddiol. Sori os dw i wedi spoilio\u2019r syndod ond Lly\u0302r Mental ar y teledu. Lej. (9:10)\nWales Shark ar Hwb (33:00) gyda\u2019r cerdyn rhad gwreiddiol"}, {"text_idx": "#000052", "text": "Yn y dau enghraifft uchod mae\u2019r cwmniau cynhyrchu wedi ychwanegu graffeg i ddweud \u2019mae\u2019r clip yn lo-fi, peidiwch ffonio i gwyno am ansawdd y lluniau\u2019: graffeg y sioe yn achos Lly\u0302r a graffeg lens camera digidol yn achos Wales Shark."}, {"text_idx": "#000054", "text": "Wrth gwrs mae\u2019r we yn digon, does dim rhaid i ddiwylliant y we Gymraeg derbyn sel bendith oddi wrth cyfryngau eraill i fod yn dilys. Mae\u2019r pwynt yn gweithio dwy ffordd \u2013 dw i ddim yn meddwl bod pobol creadigol sydd yn joio eu crefft eisoes yn desperet i fod ar y teledu. Ddylai pobol yn Y Diwydiant ddim tanseilio gwerth neu ddim bod yn nawddoglyd tuag at y we fel cyfrwng. Dylen nhw neidio mewn hefyd."}, {"text_idx": "#000055", "text": "Ond mae manteision i ddiwylliant y we Gymraeg. Mae pobol chwilfrydig yn gallu dilyn y llwybrau o deledu/llyfrau yn o\u0302l i\u2019r we ac yn gallu cymryd rhan mewn sawl ffordd. Mae siwrnai dwyffordd posibl."}, {"text_idx": "#000056", "text": "Ambell waith mae\u2019r cyfranogiad teledu/cwmniau yn rhoi arian i\u2019r bobol tu o\u0302l y syniadau. Dw i ddim yn gallu siarad ar ran Wales Shark neu unrhyw un ond mae\u2019n wych eisoes os ydy pobol yn gallu profi a joio syniadau ar y we gyda chost isel. Ac mae\u2019n dwbl gwych os ydy cwmniau gydag adnoddau ac arian yn gallu cynnig pethau. Doedd dim rhaid i Wales Shark derbyn y cynnig i fod yn y \u2018prif ffrwd Cymraeg\u2019 (gyda 10X mwy o wylwyr!) ond mae fe wedi penderfynu i ymestyn ei \u2018brand\u2019 i deledu. A pham lai."}, {"text_idx": "#000057", "text": "Es i i ROFLCon 2010, roedd y sgyrsiau diddorol y cynnwys prif ffwrd a\u2019r we."}, {"text_idx": "#000058", "text": "Wrth gwrs os ydy\u2019r we yn ffynhonnell o greadigrwydd, ysbrydoliaeth a syniadau \u2013 a dyma beth dw i\u2019n credu wrth gwrs \u2013 mae hi\u2019n gallu sbarduno diwylliannau Cymraeg yn gyffredinnol. (Gyda llaw bwrdd delwedd yw un o\u2019r pethau dw i eisiau ychwanegu i Maes E v2012 yn bendant.)"}, {"text_idx": "#000059", "text": "Roedd Dave Datblygu yn awgrymu syniad o sioe newydd ar S4C. Os ydy e wir eisiau rhaglen dylai fe rhoi fideo ar YouTube ac aros am ganiad."}, {"text_idx": "#000060", "text": "Mae pobol yn gofyn am DVDs o gyfresi fel Pen Talar, Alys a dramau eraill yn eithaf aml."}, {"text_idx": "#000063", "text": "Os fydd ddim digon o bobol i gyrraedd y targed mae pawb yn derbyn eu arian yn o\u0302l \u2013 ar o\u0302l mis neu dau neu dyddiad penodol."}, {"text_idx": "#000064", "text": "Os rydyn ni\u2019n bwrw\u2019r targed, mae gyda ni rhyddhad DVD! DVDs yw\u2019r enghraifft gorau ond mae\u2019r syniad yn gweithio gyda llyfrau papur hefyd. Mae\u2019r enw \u2018pethe ar alw\u2019 yn wir i ryw raddau heblaw am yr arhosiad bach. Gwnes i ffeindio enghraifft lwyddiannus o 1926 sef llyfr o farddoniaeth. Tybed os ydy rhywun wedi trio ers hynny? (Y Byd... mewn ffordd.)"}, {"text_idx": "#000065", "text": "Dyma un o nodweddion y model Kickstarter sydd yn bwysig i ni yng Nghymru, sef yr addewidion/pledges. Rydyn ni\u2019n trio ffeindio modelau i gynnal cyfryngau mewn iaith leiafrifol. Felly mae \u2018methiant\u2019 yn opsiwn! Does dim cywilydd os ydyn nhw yn methu ffeindio cwsmeriaid. Efallai gwnewch y peth gyda lot o gyfresu gwahanol i sicrhau ryw fath o ryddhad ar y diwedd."}, {"text_idx": "#000067", "text": "Mewn ffordd mae\u2019r syniad yn addas i unrhyw fenter lle mae cwmni yn gallu cyfathrebu am gynnyrch penodol dychmygol, e.e. llyfr, rhaglen, argraffiadau o waith celf, crysau-t."}, {"text_idx": "#000068", "text": "Diolch Ifan MJ am argymell yr erthygl Guardian am brisiau yn y diwydiant e-lyfrau (yn yr UDA)."}, {"text_idx": "#000069", "text": "Oes cyfle i gyhoeddwyr yma: gwerthu e-lyfrau yn uniongyrchol er mwyn cynnig prisiau gwell nag Amazon/Barnes&Noble *a* chadw mwy o\u2019r elwa? Anghofia DRM er mwyn cynnig gwasanaeth gwell hefyd. Mae\u2019r Lolfa yn wneud yn union yr un peth nawr er bod y rhestr o deitlau yn fyr iawn. Ond dw i wedi dweud hynny o\u2019r blaen!"}, {"text_idx": "#000070", "text": "Os mae darllenwyr eisiau talu mwy ar Amazon achos maen nhw yn meddwl bod e\u2019n gyfleus, mae croeso iddyn nhw. Bydd mwy nag un ffordd i brynu."}, {"text_idx": "#000071", "text": "Ond pam dyw awduron ddim yn cynnig yr opsiwn i brynu e-lyfrau ar ei wefannau? Dw i\u2019n siw\u0302r bod e\u2019n bosib cael cytundeb gyda\u2019r cyhoeddwr sy\u2019n talu am y marchnata/golygu/gwaith datblygu ac ati. Mae unrhyw band yn wneud yr un peth \u2013 os wyt ti\u2019n prynu albwm trwy\u2019r wefan mae rhai o\u2019r arian yn mynd i\u2019r cwmniau recordiau a chyhoeddi."}, {"text_idx": "#000072", "text": "Efallai mae angen gwasanaeth label gwyn sydd yn cynnig teclyn siop i awduron. Oes galw? Bydd e\u2019n tebyg i Bandcamp ar gyfer awduron. Mae Bandcamp yn wych ac mae fy ffrindiau sy\u2019n gerddorion yn cytuno. Gwendid wrth gwrs yw\u2019r diffyg darpariaeth Cymraeg. Os wyt ti erioed wedi ei weld dyma dudalen Sen Segur \u2013 un o fy hoff fandiau ar un o fy hoff wasanaethau cerddoriaeth."}]